pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ ใช้ขบวนการสหกรณ์ นำร่องมาตรการกระจายผลผลิตสับปะรดออกนอกแหล่งผลิต
วันจันทร์ที่ 23 เมษายน 2561
กระทรวงเกษตรฯ ใช้ขบวนการสหกรณ์ นําร่องมาตรการกระจายผลผลิตสับปะรดออกนอกแหล่งผลิต
กระทรวงเกษตรฯ ใช้ขบวนการสหกรณ์ นําร่องมาตรการกระจายผลผลิตสับปะรดออกนอกแหล่งผลิต หวังช่วยระบายปริมาณผลผลิตสับปะรดส่วนเกินจากแหล่งผลิต และแก้ไขปัญหาสถานการณ์การผลิตและราคาของสับปะรดที่คาดว่าจะลดลงในช่วงที่ผลผลิตออกสู่ตลาดเป็นจํานวนมาก
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประชุมคณะกรรมการนโยบายและพัฒนาสับปะรดแห่งชาติ ณ กระทรวงเกษตรและสหกรณ์ ว่า กระทรวงเกษตรและสหกรณ์ โดยกรมส่งเสริมสหกรณ์ ได้ดําเนินการแก้ไขปัญหาสถานการณ์การผลิตสับปะรดที่คาดว่าจะออกสู่ตลาดในปริมาณมาก โดยใช้กลไกของขบวนการสหกรณ์ ซึ่งในเดือนพฤษภาคม – มิถุนายน 2561 นี้ จะต้องกระจายผลผลิตสับปะรดส่วนเกินจากจังหวัดแหล่งผลิตไปยังผู้บริโภคในจังหวัดที่ไม่มีการปลูกสับปะรด โดยได้กําหนดเป็นมาตรการในการช่วยเหลือเกษตรผู้ปลูกสับปะรด แบ่งออกเป็น 3 มาตรการ ได้แก่ 1) กําหนดจัดงานเทศกาลบริโภคสับปะรดจังหวัดลําปาง และจังหวัดอุตรดิตถ์ ในช่วงเดือนพฤษภาคม 2561 ณ สหกรณ์ผู้ปลูกสับปะรดลําปาง จํากัด จังหวัดลําปาง และสหกรณ์การเกษตรลับแล จํากัด อุตรดิตถ์ โดยภายในงานจะมีการจําหน่ายสับปะรดจากเกษตรกรผู้ปลูกโดยตรง รวมทั้งสาธิตกระบวนการรวบรวม คัดแยก และการแปรรูปสับปะรด อีกทั้งจะมีการจําหน่ายผลผลิตด้านการเกษตรของสมาชิกสหกรณ์ด้วย
2) การกระจายผลผลิตสับปะรดจากแหล่งผลิตไปยังศูนย์กระจายสินค้าทั่วประเทศโดยอาศัยกลไกของขบวนการสหกรณ์ จะมีศูนย์กลางรวบรวมและกระจายผลผลิตสับปะรดในพื้นที่ 3 จังหวัด ได้แก่ จังหวัดประจวบคีรีขันธ์ จังหวัดเพชรบุรี และจังหวัดระยอง และ 3) การนําสับปะรดเข้าสู่กระบวนการผลิตเป็นอาหารสัตว์ โดยการนําสับปะรดมาสับย่อยแหละหมัก เพื่อใช้เป็นอาหารของโคนมและโคเนื้อ ซึ่งในมาตรการนี้ได้รับการตอบรับจากสหกรณ์โคนมไทยเดนมาร์ค อ่าวน้อย จํากัด จังหวัดประจวบคีรีขันธ์ นําร่องในการนําสับปะรดมาหมักเป็นอาหารโคนมของสมาชิกสหกรณ์
“การดําเนินการตามมาตรการดังกล่าว จะช่วยระบายปริมาณผลผลิตสับปะรดส่วนเกินจากแหล่งผลิต อีกทั้งยังเป็นการแก้ไขปัญหาสถานการณ์การผลิตและราคาของสับปะรดที่คาดว่าจะลดลงในช่วงที่ผลผลิตออกสู่ตลาดเป็นจํานวนมากอีกด้วย” นายลักษณ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ประชาชนทั่วไปควรป้องกันตนเองอย่างไร เพื่อไม่ให้อยู่ในภาวะเสี่ยงติดเชื้อไวรัสโควิด-19 ??
วันอาทิตย์ที่ 15 มีนาคม 2563
ประชาชนทั่วไปควรป้องกันตนเองอย่างไร เพื่อไม่ให้อยู่ในภาวะเสี่ยงติดเชื้อไวรัสโควิด-19 ??
ประชาชนทั่วไปควรป้องกันตนเองอย่างไร เพื่อไม่ให้อยู่ในภาวะเสี่ยงติดเชื้อไวรัสโควิด-19 ??
Q: ประชาชนทั่วไปควรป้องกันตนเองอย่างไร เพื่อไม่ให้อยู่ในภาวะเสี่ยงติดเชื้อไวรัสโควิด-19 ??
A: หลีกเลี่ยงการสัมผัสใกล้ชิดผู้มีอาการป่วย รักษาระยะห่างอย่างน้อย 1 เมตร หลีกเลี่ยงการสัมผัสบริเวณตา จมูก และปาก โดยไม่ได้ล้างมือ ควรล้างมือบ่อยๆ ด้วยน้ําและสบู่ หรือน้ํายาแอลกอฮอล์ล้างมือ 70% หากมีไข้ ไอ หายใจลําบาก ให้ไปพบแพทย์ทันที และแจ้งประวัติการเดินทาง
รัฐบาลไทย-ข่าวทำเนียบรัฐบาล-ธนาคารกรุงไทยร่วมกับสำนักงานศาลยุติธรรมพัฒนาระบบศาลดิจิทัล
วันศุกร์ที่ 15 มีนาคม 2562
ธนาคารกรุงไทยร่วมกับสํานักงานศาลยุติธรรมพัฒนาระบบศาลดิจิทัล
เลขาธิการสํานักงานศาลยุติธรรมและกรรมการผู้จัดการใหญ่ธนาคารกรุงไทย ร่วมลงนามบันทึกข้อตกลงความร่วมมือการพัฒนาระบบศาลดิจิทัล เพื่อส่งเสริมและเพิ่มประสิทธิภาพในการพิจารณาพิพากษาคดี การบริหารจัดการ และการให้บริการประชาชน เชื่อมฐานข้อมูลในกระบวนการยุติธรรม
นายสราวุธ เบญจกุล เลขาธิการสํานักงานศาลยุติธรรม และ นายผยง ศรีวณิช กรรมการผู้จัดการใหญ่ ธนาคารกรุงไทย ร่วมลงนามบันทึกข้อตกลงความร่วมมือการพัฒนาระบบศาลดิจิทัล เพื่อส่งเสริมและเพิ่มประสิทธิภาพในการพิจารณาพิพากษาคดี การบริหารจัดการ และการให้บริการประชาชน เชื่อมฐานข้อมูลในกระบวนการยุติธรรม เพิ่มความสะดวกสบายให้กับประชาชน โดยมี ศาตราจารย์พิเศษ ดร. กิตติพงษ์ กิตยารักษ์ กรรมการธนาคาร ให้เกียรติร่วมเป็นสักขีพยาน ที่อาคารสํานักงานใหญ่ ธนาคารกรุงไทย เมื่อวันที่ 15 มีนาคม 2562
นายผยง ศรีวณิช เปิดเผยว่า ธนาคารกรุงไทยในฐานะธนาคารพาณิชย์ของรัฐ ได้มีส่วนร่วมในการผลักดันนโยบายสําคัญๆรวมทั้ง National e-Payment ของภาครัฐ การร่วมมือกับสํานักงานศาลยุติธรรม เพื่อพัฒนาระบบศาลดิจิทัลในครั้งนี้ เป็นอีกหนึ่งภารกิจที่ธนาคารให้ความสําคัญ โดยเป็น 1 ใน 5 Ecosystems ที่ธนาคารมุ่งเน้น ซึ่งถือเป็นเกียรติอย่างยิ่ง ที่ธนาคารได้รับความไว้วางใจ ในการสนับสนุนการนําเทคโนโลยีสารสนเทศที่เหมาะสม มาส่งเสริมและเพิ่มประสิทธิภาพในการพิจารณาพิพากษาคดี การบริหารจัดการ และการให้บริการประชาชน ซึ่งทั้ง 2 สถาบัน จะร่วมกันศึกษาและพัฒนาระบบงานเทคโนโลยีสารสนเทศ เพื่อก้าวสู่ระบบศาลดิจิทัลในอนาคต โดยการพัฒนาและขยายผลระบบการยื่นและส่งคําคู่ความและเอกสารโดยสื่ออิเล็กทรอนิกส์ (e-Filing) ให้ครอบคลุมศาลชั้นต้นทั่วประเทศ ศาลชั้นต้นที่เป็นศาลชํานาญพิเศษและศาลพิเศษ รวมทั้งเพิ่มขีดความสามารถในการให้บริการเพิ่มเติม เช่น การยื่นฟ้องคดีอาญา การขอหมายจับ หมายค้น การจัดเก็บและให้บริการคัดถ่ายสําเนาพิพากษาผ่านระบบอิเล็กทรอนิกส์
“นอกจากนี้ ยังเตรียมเชื่อมต่อระบบของสํานักงานศาลยุติธรรมกับศาลต่างๆที่เข้าร่วมโครงการ การประสานงานขอความร่วมมือกับหน่วยงานรัฐ เช่น สํานักงานอัยการสูงสุด สํานักงานตํารวจแห่งชาติ กรมบังคับคดี เพื่อใช้ระบบงานร่วมกันอย่างมีประสิทธิภาพ ตลอดจนการใช้ลายมือชื่ออิเล็กทรอนิกส์ของคู่ความ ทนายความ ผู้พิพากษา เจ้าหน้าที่ศาล หรือประชาชนทั่วไป ในการเข้าถึงระบบของสํานักงานศาลยุติธรรม ซึ่งเป็นจุดเริ่มต้นของการยกระดับกระบวนการยุติธรรม ส่งผลให้เกิดการเชื่อมโยงฐานข้อมูลระหว่างกัน ช่วยให้สามารถติดตามได้ง่าย รวมทั้งเพิ่มความสะดวก ลดเวลาและค่าใช้จ่ายในการติดต่อราชการศาลยุติธรรมของประชาชน”
นายผยง ศรีวณิช กล่าวต่อไปว่า ธนาคารยังเป็นผู้ให้บริการรับชําระเงินกับผู้ใช้บริการ e-Filing ค่าธรรมเนียมต่างๆของสํานักงานศาลยุติธรรมอย่างครบวงจร ด้วยการชําระผ่านบัตรเครดิตหรือเดบิต ชําระผ่านเคาน์เตอร์ธนาคาร ชําระผ่านตู้ ATM เว็บไซต์ ตลอดจนกรุงไทย NEXT โดยจะเริ่มทยอยติดตั้งและให้บริการกับศาลต้นแบบในต้นไตรมาส 3 นี้
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-พิธีและเป็นผู้มอบพระบรมฉายาลักษณ์. "พระบาทสมเด็จพระปรมินทรมหาภูมิพลอดุลยเดช บรมนาถบพิตร"
วันจันทร์ที่ 9 ตุลาคม 2560
พิธีและเป็นผู้มอบพระบรมฉายาลักษณ์. "พระบาทสมเด็จพระปรมินทรมหาภูมิพลอดุลยเดช บรมนาถบพิตร"
พิธีและเป็นผู้มอบพระบรมฉายาลักษณ์. "พระบาทสมเด็จพระปรมินทรมหาภูมิพลอดุลยเดช บรมนาถบพิตร"
พลเอกประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหมเป็นประธานในพิธีและเป็นผู้มอบพระบรมฉายาลักษณ์. "พระบาทสมเด็จพระปรมินทรมหาภูมิพลอดุลยเดช บรมนาถบพิตร" และ พระบรมฉายาลักษณ์ "สมเด็จพระเจ้าอยู่หัว มหาวชิราลงกรณ บดินทรเทพยวรางกูร" เพื่อให้นําไปประดิษฐาน เหนือบัลลังก์ ที่ ศาลทหาร ทั่วประเทศ ทั้ง ศาลทหารสูงสุด ศาลทหารกลาง และศาลมณฑลทหารบก ศาลทหาร ทั่วประเทศ 37 แห่ง เมื่อ 6 ต.ค.60
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้เอกอัครราชทูตญี่ปุ่นประจำประเทศไทย เข้าพบ
วันศุกร์ที่ 24 กุมภาพันธ์ 2560
รัฐมนตรีว่าการกระทรวงอุตสาหกรรม ให้เอกอัครราชทูตญี่ปุ่นประจําประเทศไทย เข้าพบ
24 กพ 60 รัฐมนตรีว่าการกระทรวงอุตสาหกรรม ให้เอกอัครราชทูตญี่ปุ่นประจําประเทศไทย เข้าพบ
วันนี้ (24 กุมภาพันธ์ 2560) นายอุตตม สาวนายน รัฐมนตรีว่าการกระทรวงอุตสาหกรรม ให้นายชิโระ ซะโดะชิมะ (H.E. Mr. Shiro SADOSHIMA) เอกอัครราชทูตญี่ปุ่นประจําประเทศไทย เข้าพบ เพื่อหารือเกี่ยวกับความร่วมมือในการส่งเสริมระเบียงเศรษฐกิจพิเศษภาคตะวันออก (EEC) ระหว่างประเทศไทยและประเทศญี่ปุ่น รวมทั้งการแลกเปลี่ยนระดับชุมชนผ่านผลิตภัณฑ์ท้องถิ่นและศิลปะของทั้ง 2 ประเทศ ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐบาลโดยกระทรวงอุตสาหกรรม มอบน้ำตาลทราย จำนวน 3,150 กิโลกรัม  เพื่อนำไปประกอบอาหารบริการประชาชนที่มาร่วมถวายสักการะพระบรมศพฯ
วันศุกร์ที่ 4 สิงหาคม 2560
รัฐบาลโดยกระทรวงอุตสาหกรรม มอบน้ําตาลทราย จํานวน 3,150 กิโลกรัม  เพื่อนําไปประกอบอาหารบริการประชาชนที่มาร่วมถวายสักการะพระบรมศพฯ
รัฐบาลโดยกระทรวงอุตสาหกรรม มอบน้ําตาลทราย จํานวน 3,150 กิโลกรัม  เพื่อนําไปประกอบอาหารบริการประชาชนที่มาร่วมถวายสักการะพระบรมศพฯ
วันนี้ (4 สิงหาคม 2560) รัฐบาลโดยกระทรวงอุตสาหกรรม นําโดยนางสาวนิสากร จึงเจริญธรรม รองปลัดกระทรวงอุตสาหกรรม และเจ้าหน้าที่จากหน่วยงานในสังกัดกระทรวงอุตสาหกรรม มอบน้ําตาลทราย จํานวน 3,150 กิโลกรัม ให้กับผู้แทน กอร.รส เพื่อนําไปประกอบอาหารบริการประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช โดยมี พลตรีสันติพงศ์ ทรรมปิยะ รองแม่กองทัพภาคที่ 1 เป็นผู้รับมอบ ณ บริเวณท้องสนามหลวง
รัฐบาลไทย-ข่าวทำเนียบรัฐบาล-กรมบัญชีกลางประกาศเปลี่ยนแปลงอัตราดอกเบี้ยเงินกู้สำหรับใช้เป็นเกณฑ์คำนวณราคากลางงานก่อสร้าง พร้อมทั้งตาราง Factor F ใหม่
วันจันทร์ที่ 22 มิถุนายน 2563
กรมบัญชีกลางประกาศเปลี่ยนแปลงอัตราดอกเบี้ยเงินกู้สําหรับใช้เป็นเกณฑ์คํานวณราคากลางงานก่อสร้าง พร้อมทั้งตาราง Factor F ใหม่
กรมบัญชีกลางประกาศเปลี่ยนแปลงอัตราดอกเบี้ยเงินกู้สําหรับใช้เป็นเกณฑ์ในการคํานวณราคากลางงานก่อสร้าง จากเดิมร้อยละ 6 ต่อปี เป็นร้อยละ 5 ต่อปี พร้อมทั้งปรับปรุงตาราง Factor F ใหม่
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า เพื่อให้สอดคล้องกับสภาวการณ์ด้านเศรษฐกิจที่เปลี่ยนแปลงในปัจจุบัน กรมบัญชีกลางจึงได้มีการสํารวจค่าเฉลี่ยของอัตราดอกเบี้ยเงินให้กู้ยืมประเภท MLR ปัจจุบัน ของธนาคารขนาดใหญ่ จํานวน 5 ธนาคาร ได้แก่ ธนาคารกรุงเทพ จํากัด (มหาชน) ธนาคารกรุงไทย จํากัด (มหาชน) ธนาคารไทยพาณิชย์ จํากัด (มหาชน) ธนาคารกสิกรไทย จํากัด (มหาชน) และธนาคารกรุงศรีอยุธยา จํากัด (มหาชน) พบว่ามีค่าเป็นร้อยละ 5.4 ต่อปี กรมบัญชีกลางจึงกําหนดและประกาศให้ใช้อัตราดอกเบี้ยเงินกู้สําหรับใช้เป็นเกณฑ์ในการคํานวณราคากลางงานก่อสร้าง ที่อัตราร้อยละ 5 ต่อปี ทั้งนี้ เป็นไปตามประกาศคณะกรรมการราคากลางและขึ้นทะเบียนผู้ประกอบการ เรื่อง หลักเกณฑ์และวิธีการกําหนดราคากลางงานก่อสร้าง ลงวันที่ 19 ตุลาคม 2560 ซึ่งกําหนดให้ใช้ค่าเฉลี่ยอัตราดอกเบี้ยเงินให้กู้ยืมประเภท MLR ของธนาคารใหญ่อย่างน้อย 3 ธนาคาร โดยให้กําหนดเป็นตัวเลขกลม กรณีเป็นเศษ ถ้าเศษถึง 0.50 ให้ปัดขึ้น ถ้าไม่ถึง 0.50 ให้ปัดลง และหากอัตราดอกเบี้ยเงินกู้เฉลี่ยฯ เปลี่ยนแปลงถึงร้อยละ 1 ให้ประกาศ จัดทําและแจ้งเวียนตาราง Factor F ใหม่ ที่สอดคล้องกับการประกาศดังกล่าวด้วย เพื่อให้หน่วยงานของรัฐทราบ และใช้ในการคํานวณราคากลางงานก่อสร้างต่อไป
อธิบดีกรมบัญชีกลาง กล่าวในตอนท้ายว่า กรมบัญชีกลางได้ติดตามสถานการณ์ดอกเบี้ยอย่างใกล้ชิด เพื่อการกําหนดอัตราดอกเบี้ยเงินกู้สําหรับใช้เป็นเกณฑ์คํานวณราคากลางงานก่อสร้าง และ Factor F ที่สอดคล้องกับความเป็นจริง เกิดประโยชน์สูงสุดต่อหน่วยงานของรัฐและประชาชนต่อไป ทั้งนี้ หน่วยงานของรัฐสามารถดาวน์โหลดตาราง Factor F ใหม่ ได้จาก www.gprocurement.go.th หัวข้อประกาศคณะกรรมการราคากลาง
รัฐบาลไทย-ข่าวทำเนียบรัฐบาล-แนวทางปฏิบัติในการกักกัน ณ ที่พำนัก สำหรับผู้เดิทางมาจาก ๔ ประเทศเสี่ยง
วันพุธที่ 18 มีนาคม 2563
แนวทางปฏิบัติในการกักกัน ณ ที่พํานัก สําหรับผู้เดิทางมาจาก ๔ ประเทศเสี่ยง
ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด-19)
รัฐบาลไทย-ข่าวทำเนียบรัฐบาล-จุรินทร์ บุก ดิสนีย์สตูดิโอ-นิคโคโลเดียน หนุนอุตสาหกรรม ดิจิตอลคอนเทนท์ ลุยตลาดโลก ทำรายได้เข้าประเทศ
วันศุกร์ที่ 8 พฤศจิกายน 2562
จุรินทร์ บุก ดิสนีย์สตูดิโอ-นิคโคโลเดียน หนุนอุตสาหกรรม ดิจิตอลคอนเทนท์ ลุยตลาดโลก ทํารายได้เข้าประเทศ
(8 พ.ย.2562) เมื่อเวลา 10.00-14.00  น.เวลาของ ลอสแอนเจลิส สหรัฐอเมริกา  ตรงกับวันที่ 7 พฤศจิกายน 2562  นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์  นําทีมคณะผู้บริหาร และกรมส่งเสริมการค้าระหว่างประเทศ
เจาะตลาดดิจิทัลคอนเทนต์ระดับโลก ล้วงลึกเรียนรู้กระบวนการสร้างภาพยนตร์แอนิเมชั่นอันดับหนึ่งของโลกที่ Walt Disney และ Nickelodeon สหรัฐอเมริกา
โดยนายจุรินทร์ กล่าวว่า พร้อมหาลู่ทางขยายโอกาสการสร้างคอนเทนต์ของนักสร้างสรรค์ไทยในอนาคต โดยได้เยี่ยมชมการทํางานงานจริงในสตูดิโอพร้อมทั้งได้หารือกับนักสร้างสรรค์ไทยระดับรางวัลออสการ์ที่ทํางานในสหรัฐอเมริกา ปัจจุบันอุตสาหกรรมดิจิทัลคอนเทนต์ของไทยมีมูลค่าสูงถึง 112,400 ล้านบาท ประกอบด้วยภาพยนตร์ แอนิเมชั่น โทรทัศน์ 91,500 ล้านบาท เกมส์ 19,000 ล้านบาท คาแรคเตอร์ 1,900 ล้านบาท ทั้งนี้ กระทรวงพาณิชย์พร้อมส่งเสริมสนับสนุนให้อุตสาหกรรมดิจิทัลคอนเทนต์ไทยเติบโตสามารถขยายไปยังต่างประเทศให้ได้มากยิ่งขึ้น
การเดินทางเยือนสหรัฐอเมริกาครั้งนี้ เพื่อเพิ่มโอกาสมุ่งผลักดันธุรกิจบริการ digital content และหารือกับกลุ่มนักสร้างการ์ตูน หรือ Animator คนไทยรู่นใหม่ ที่สร้างสรรผลงานให้กับบริษัท Nickelodeon Animation Studio และ Walt Disney Studio โดยได้หารือถึงโอกาสในการผลักดันคนไทยรุ่นใหม่ที่มีศักยภาพให้ได้เข้ามาทํางานร่วมกับ Nickelodeon และ Disney เพื่อเพิ่มพูนประสบการณ์ ตลอดจนความร่วมมือในการจัดกิจกรรมเรียนรู้วัฒนธรรมไทย เพื่อสร้างสรรการ์ตูนเรื่องใหม่ที่มาจากเรื่องราวของวัฒนธรรมเอเชีย พร้อมหารือถึงแนวทางที่จะพัฒนาส่งเสริมคนไทยที่มีศักยภาพให้ได้มีโอกาสมาพัฒนาฝีมือและสร้างสรรงานร่วมกับบริษัทระดับโลก โดยมีคนไทยที่ทํางานให้กับบริษัท Animation อาทิ Walt Disney studio ,Nickelodeon Animation Studio ,Wizard Entertainment เป็นต้น เข้าร่วม
รัฐบาลไทย-ข่าวทำเนียบรัฐบาล-รัฐมนตรี ก.อุตฯ เปิดศูนย์ปฏิรูปอุตสาหกรรม (ITC 4.0) จ.นครราชสีมา
วันพุธที่ 12 กันยายน 2561
รัฐมนตรี ก.อุตฯ เปิดศูนย์ปฏิรูปอุตสาหกรรม (ITC 4.0) จ.นครราชสีมา
รัฐมนตรี ก.อุตฯ เปิดศูนย์ปฏิรูปอุตสาหกรรม (ITC 4.0) จ.นครราชสีมา
วันนี้ (12 กันยายน 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดศูนย์ปฏิรูปอุตสาหกรรม 4.0 (Industry Transformation Center : ITC 4.0) โดยมีนายสุวินัย ต่อศิริสุข เลขานุการรัฐมนตรีว่าการกระทรวงอุตสาหกรรม นางเบญจมาพร เอกฉัตร ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม และผู้บริหารระดับสูงของกระทรวงอุตสาหกรรม ร่วมเปิดงาน และนายวิเชียร จันทรโณทัย ผู้ว่าราชการจังหวัดนครราชสีมา ให้การต้อนรับ ณ ศูนย์ส่งเสริมอุตสาหกรรมภาคที่ 6 ตําบลสูงเนิน อําเภอสูงเนิน จังหวัดนครราชสีมา
รัฐมนตรีว่าการกระทรวงอุตสาหกรรม กล่าวว่า ศูนย์ปฏิรูปอุตสาหกรรม 4.0 (Industry Transformation Center : ITC 4.0) ได้นําแนวคิดการจัดตั้งศูนย์ ITC ส่วนกลาง มาปรับให้เข้ากับศักยภาพอุตสาหกรรมในพื้นที่และนโยบายทางเศรษฐกิจของภูมิภาค โดยยุทธศาสตร์การพัฒนาเศรษฐกิจของทุกภูมิภาคจะมียุทธศาสตร์ที่เกี่ยวข้องกับการพัฒนาอุตสาหกรรมแปรรูปเกษตรและอาหาร ซึ่งถือเป็นหัวใจสําคัญของการพัฒนาเศรษฐกิจของประเทศและอุตสาหกรรมแปรรูปเกษตรและอาหารนี้ จัดอยู่ในอุตสาหกรรมเดิมที่มีศักยภาพ หรือ First S-Curve คือ อุตสาหกรรมที่ประเทศมีศักยภาพความเชี่ยวชาญในการผลิตและเป็นอุตสาหกรรมที่มีศักยภาพในการสร้างมูลค่าทางเศรษฐกิจ สร้างมูลค่าการค้าเป็นจํานวนมาก แต่หากขาดการพัฒนาต่อยอดด้วยเทคโนโลยีสมัยใหม่ อุตสาหกรรมกลุ่มนี้จะถึงจุดอิ่มตัว และมีความสามารถในการเติบโตจึงจําเป็นต้องใช้เทคโนโลยีและนวัตกรรมใหม่ ๆ
ดังนั้น การจัดตั้งศูนย์ ITC ระดับภูมิภาค ในระยะแรกนั้น จึงได้มุ่งเป้าหมายไปที่การยกระดับ หรือ Transformation ในภาคอุตสาหกรรมเกษตรแปรรูปและอาหารแปรรูป ให้เกิดการใช้ความรู้เทคโนโลยีกระบวนการผลิตและนวัตกรรม ในการสร้างสรรค์ผลิตภัณฑ์ที่มีมูลค่าและตอบสนองต่อการเปลี่ยนแปลงของตลาดและยุคสมัย และจะช่วยยกระดับภาคอุตสาหกรรมเกษตรแปรรูปและอาหารแปรรูปในแต่ละภูมิภาคให้ก้าวไปสู่อุตสาหกรรม 4.0 ได้ต่อไปในอนาคต
รัฐบาลไทย-ข่าวทำเนียบรัฐบาล- พ.ร.บ.ป้องกันและปราบปรามการลักลอบขนผู้โยกย้ายถิ่นฐาน
วันจันทร์ที่ 17 กันยายน 2561
พ.ร.บ.ป้องกันและปราบปรามการลักลอบขนผู้โยกย้ายถิ่นฐาน
รัฐบาลอนุมัติหลักการร่าง พ.ร.บ.ป้องกันและปราบปรามการลักลอบขนผู้โยกย้ายถิ่นฐาน เพื่อให้สอดคล้องกับอนุสัญญาระหว่างประเทศในการต่อต้านอาชญากรรมข้ามชาติ
เสาร์ที่ 15 ก.ย.61
พ.ร.บ.ป้องกันและปราบปรามการลักลอบขนผู้โยกย้ายถิ่นฐาน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการร่าง พ.ร.บ.ป้องกันและปราบปรามการลักลอบขนผู้โยกย้ายถิ่นฐาน เพื่อให้สอดคล้องกับอนุสัญญาระหว่างประเทศในการต่อต้านอาชญากรรมข้ามชาติ โดยกําหนดความผิดฐานลักลอบขนผู้โยกย้ายถิ่นฐานให้ชัดเจนและครอบคลุมพฤติกรรมที่เกิดขึ้นจริง เช่น การจัดการให้ผู้ลักลอบย้ายถิ่นฐานเข้ามาในประเทศแบบผิดกฎหมาย การให้ที่พักอาศัยหรือที่หลบซ่อน การจัดหาเอกสารเดินทางหรือปลอมแปลงเอกสารให้ เป็นต้น โดยหากเป็นการลักลอบขนย้ายทางทะเลจะให้อํานาจเจ้าหน้าที่มีสิทธิติดตามเรือต้องสงสัยออกไปนอกอาณาเขตหรือเขตต่อเนื่องเพื่อบังคับให้หยุดเรือได้ ซึ่งจะช่วยให้การป้องกันและปรามปราบอาชญากรรมข้ามชาติมีประสิทธิภาพเพิ่มมากยิ่งขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดร.สุวิทย์ฯ รมว.อว. พบปะหารือกับมหาวิทยาลัยราชภัฏ 38 แห่ง ตอบสนองยุทธศาสตร์มหาวิทยาลัยราชภัฏเพื่อการพัฒนาท้องถิ่น ระยะ 20 ปี (พ.ศ.2560-2579)
วันพุธที่ 14 สิงหาคม 2562
ดร.สุวิทย์ฯ รมว.อว. พบปะหารือกับมหาวิทยาลัยราชภัฏ 38 แห่ง ตอบสนองยุทธศาสตร์มหาวิทยาลัยราชภัฏเพื่อการพัฒนาท้องถิ่น ระยะ 20 ปี (พ.ศ.2560-2579)
ราชภัฏ 38 แห่ง เข้าร่วมหารือ “โครงการสําคัญเพื่อตอบสนองยุทธศาสตร์มหาวิทยาลัยราชภัฏเพื่อการพัฒนาท้องถิ่น ระยะ 20 ปี (พ.ศ.2560-2579)”
วันที่ (13 สิงหาคม 2562) ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วยรองศาสตราจารย์ นายแพทย์สรนิต ศิลธรรม ปลัดกระทรวงฯ นายสัมพันธ์ ฤทธิเดช อธิการบดีมหาวิทยาลัยมหาสารคาม ดํารงตําแหน่ง เลขาธิการคณะกรรมการการอุดมศึกษา (เลขาฯ กกอ.) ผู้บริหารระดับสูง และอาจารย์จากมหาวิทยาลัยราชภัฏทั้ง 38 แห่ง เข้าร่วมหารือ “โครงการสําคัญเพื่อตอบสนองยุทธศาสตร์มหาวิทยาลัยราชภัฏเพื่อการพัฒนาท้องถิ่น ระยะ 20 ปี (พ.ศ.2560-2579)” ณ ห้องประชุมศาสตราจารย์วิจิตร ศรีสอ้าน สํานักงานคณะกรรมการการอุดมศึกษา กรุงเทพฯ
ดร.สุวิทย์ฯ กล่าวว่า คําว่า “ราชภัฏ” หมายถึง “คนของพระราชา ข้าของแผ่นดิน” ซึ่งมีความหมาย และนัยยะ ที่สําคัญและลึกซึ้งมาก เปรียบเสมือนว่า สถาบันราชภัฏ หรือ มหาวิทยาลัยราชภัฏทุกแห่งทั่วประเทศ ได้เป็นผู้ทํางานถวายเพื่อสนองพระราชกรณียกิจของพระองค์ ในเรื่องที่สําคัญๆพัฒนาประชาชนทุกหมู่เหล่าให้มีโอกาสทางการศึกษา และพัฒนาตนเองในทุกๆด้าน ช่วยให้เขามีคุณภาพชีวิตดีขึ้น รวมถึงชุมชนและสังคมที่ส่วนราชการ หรือหน่วยงานอื่นๆยังเข้าไม่ถึง หรือละเลยในการพัฒนา
ยุทธศาสตร์ใหม่มหาวิทยาลัยราชภัฏ ระยะ 20 ปี (พ.ศ.2560-2579) ประกอบด้วย 4 ประเด็นยุทธศาสตร์ ได้แก่ ประเด็นยุทธศาสตร์ที่ 1.การพัฒนาท้องถิ่น : ด้านเศรษฐกิจ, ด้านสังคม, ด้านสิ่งแวดล้อม และด้านการศึกษา ประเด็นยุทธศาสตร์ที่ 2.การผลิตครูและพัฒนาครู : การผลิตครู ระบบปิด/เปิด, การพัฒนาศักยภาพครู และสร้างนวัตกรรมเพื่อพัฒนาคุณภาพการจัดการเรียนรู้ ประเด็นยุทธศาสตร์ที่ 3.การยกระดับคุณภาพการศึกษา : ยกระดับความเป็นเลิศของ มรภ., พัฒนาศักยภาพอาจารย์ด้านการจัดการเรียนรู้และความเชี่ยวชาญในสาขา และคุณภาพบัณฑิต ประเด็นยุทธศาสตร์ที่ 4.การพัฒนาระบบบริหารจัดการ : การแบ่งพื้นที่ความรับผิดชอบในการพัฒนาท้องถิ่น, ระบบฐานข้อมูล, การใช้ทรัพยากรร่วมกัน, พัฒนาเครือข่าย และการจัดระบบงานสู่ความเป็นเลิศและเสริมสร้างธรรมาภิบาล
การจัด “โครงการสําคัญเพื่อตอบสนองยุทธศาสตร์มหาวิทยาลัยราชภัฏเพื่อการพัฒนาท้องถิ่น ระยะ 20 ปี (พ.ศ.2560-2579)” ในครั้งนี้ เพื่อระดมความคิดเห็น สร้างความรู้และนวัตกรรมให้มีคุณภาพและได้มาตรฐานสากล ตลอดจนสร้างเครือข่ายและความร่วมมือกับภาคประชาชน ชุมชน ท้องถิ่น และผู้ประกอบการในการจัดการศึกษา และบริหารจัดการมหาวิทยาลัยให้มีความคล่องตัว ยืดหยุ่น โปร่งใสด้วยหลักธรรมาภิบาล สู่การเปลี่ยนแปลงและการพัฒนาก้าวหน้าอย่างต่อเนื่องและยั่งยืน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ตรวจเยี่ยมสำนักงาน ป.ป.ส. เพื่อรับฟังข้อมูลเกี่ยวกับงานด้านยาเสพติด
วันศุกร์ที่ 19 กรกฎาคม 2562
รัฐมนตรีว่าการกระทรวงยุติธรรม ตรวจเยี่ยมสํานักงาน ป.ป.ส. เพื่อรับฟังข้อมูลเกี่ยวกับงานด้านยาเสพติด
นายสมศักดิ์ เทพสุทิน รัฐมนตรีว่าการกระทรวงยุติธรรม ตรวจเยี่ยมสํานักงาน ป.ป.ส. เพื่อรับฟังข้อมูลเกี่ยวกับงานด้านยาเสพติด
ในวันพฤหัสบดีที่ ๑๘ กรกฎาคม ๒๕๖๒ เวลา ๐๙.๓๐ น. ณ ห้องประชุมศูนย์บัญชาการ COMMAND ROOM อาคาร ๒ ชั้น ๔ สํานักงาน ป.ป.ส. กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมคณะทํางาน เข้าตรวจเยี่ยม รับฟังการบรรยายสรุปเกี่ยวกับบทบาท ภารกิจ รวมถึงติดตามการดําเนินงานการป้องกันและแก้ไขปัญหายาเสพติด และสถานการณ์ยาเสพติดในภาพรวม พร้อมทั้งมอบนโยบายการทํางานป้องกัน และแก้ไขปัญหายาเสพติด โดยมี นายนิยม เติมศรีสุข เลขาธิการ ป.ป.ส. พร้อมด้วยผู้บริหารสํานักงาน ป.ป.ส. ให้การต้อนรับ โอกาสนี้ รัฐมนตรีว่าการกระทรวงยุติธรรม พร้อมคณะทํางาน ได้ตรวจเยี่ยมศูนย์ปฏิบัติการสํานักงาน ป.ป.ส. โดยติดตามข้อมูล สถานการณ์ การรายงานผลการดําเนินงานจากหน่วยปฏิบัติงานแบบ Real Time ส่งตรงจากในพื้นที่ พร้อมเยี่ยมชมระบบรับแจ้งข่าวสารจากประชาชน เพื่อให้ผู้บริหารสามารถบริหารสถานการณ์ที่เกิดขึ้นได้อย่างทันเหตุการณ์ และสามารถขับเคลื่อนนโยบาย/แผน/ข้อสั่งการ ประเมินผลการปฏิบัติงานและสามารถแก้ไขปัญหายาเสพติดในระดับพื้นที่ได้อย่างมีประสิทธิภาพ
ทั้งนี้ ภายหลังจากรัฐมนตรีว่าการกระทรวงยุติธรรม ได้รับฟังบรรยายสรุปเกี่ยวกับสถานการณ์ยาเสพติด โดยจากรายงานพบว่า จํานวนผู้เสพ ผู้ค้า ยังมีจํานวนสูงขึ้นทุกปี จึงเสนอให้มีศึกษาเปรียบเทียบเกี่ยวกับการดําเนินงานของต่างประเทศ เพื่อนํามาปรับใช้กับการดําเนินงานแก้ไขปัญหายาเสพติดของประเทศไทย
รัฐมนตรีว่าการกระทรวงยุติธรรม กล่าวว่า วันนี้มารับฟังข้อมูลความคิดเห็น และแลกเปลี่ยน แต่สิ่งที่ได้รับทราบ คือ เจ้าหน้าที่ของสํานักงาน ป.ป.ส. ทุกคนทํางานหนัก แม้มีข้าราชการจํานวนเพียงแค่พันกว่าคนแต่ต้องดูแลเรื่องยาเสพติดของประเทศ โดยประเทศไทยมี ๘๐,๐๐๐ กว่าหมู่บ้าน เป็นหมู่บ้านปลอดยาเสพติดถึง ๕๐,๐๐๐ หมู่บ้าน แต่จุดที่สุ่มเสี่ยงและต้องพึงระวังมีอยู่ ๒๔,๐๐๐ หมู่บ้าน และจํานวนกว่า ๒,๐๐๐ หมู่บ้านที่มีความเสี่ยงสูง จึงต้องเคลียร์ไปทีละพื้นที่ นอกจากนี้ สํานักงาน ป.ป.ส. ให้ความสําคัญในเรื่องของการจับยาเสพติดจากการส่งผ่านไปรษณีย์ต่างๆ ซึ่งถ้าหากทุกฝ่ายร่วมมือร่วมใจตนเชื่อว่าจะสามารถปราบปรามยาเสพติดได้ดีขึ้น
ส่วนนโยบายกัญชาเสรีเพื่อใช้ประโยชน์ทางการแพทย์ขณะนี้มีการขออนุญาตปลูกอย่างถูกต้องมีเพียงแค่ ๔ แห่งเท่านั้น ซึ่งเป็นสถานศึกษาและหน่วยงานของราชการ ยังไม่สามารถปลูกได้อย่างเสรี จึงฝากเตือนประชาชนที่อาจเกิดความเข้าใจผิดว่า กัญชายังไม่สามารถปลูกเองได้ ใช้ได้เพียงทางการแพทย์ไว้รักษาผู้ป่วยที่ขึ้นทะเบียนไว้เท่านั้น
รัฐบาลไทย-ข่าวทำเนียบรัฐบาล-​มอบเงินช่วยเหลือ
วันศุกร์ที่ 4 สิงหาคม 2560
​มอบเงินช่วยเหลือ
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข มอบเงินช่วยเหลือเจ้าหน้าที่สาธารณสุขสกลนคร ที่ประสบอุทกภัย จํานวน 500,000 บาท
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข มอบเงินช่วยเหลือเจ้าหน้าที่สาธารณสุขสกลนคร ที่ประสบอุทกภัย จํานวน 500,000 บาท โดยมี นายแพทย์ปรเมษฐ์ กิ่งโก้ นายแพทย์สาธารณสุขจังหวัดสกลนคร เป็นผู้รับมอบ ระหว่างเดินทางเยี่ยมให้กําลังใจแพทย์ พยาบาล เจ้าหน้าที่และบุคลากรกระทรวงสาธารณสุขที่ประสบอุทกภัยในจังหวัดสกลนครและนครพนม ที่โรงพยาบาลพังโคน จ.สกลนคร ************ สิงหาคม 2560
รัฐบาลไทย-ข่าวทำเนียบรัฐบาล-ทอท. แจงเสียใจต่อกรณีเจ้าหน้าที่ใช้กำลังเกินกว่าเหตุ กับนักท่องเที่ยวชาวจีน
วันอังคารที่ 2 ตุลาคม 2561
ทอท. แจงเสียใจต่อกรณีเจ้าหน้าที่ใช้กําลังเกินกว่าเหตุ กับนักท่องเที่ยวชาวจีน
ทอท. แจงกรณีเจ้าหน้าที่ตระเวนระงับเหตุ ใช้กําลังเกินกว่าเหตุกับนักท่องเที่ยวชาวจีน ระบุเสียใจต่อเหตุการณ์ที่เกิดขึ้น ถือเป็นความผิดวินัยอย่างร้ายแรง โทษถึงขั้นไล่ออก พร้อมยินดีบรรเทาผลกระทบ และจะทําหนังสือผ่านสถานทูตจีนเพื่อขอโทษผู้เสียหาย
วันที่ 29 กันยายน 2561 นายนิตินัย ศิริสมรรถการ กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) (ทอท.) กระทรวงคมนาคม ชี้แจงกรณีผู้จัดการออนไลน์เผยแพร่ข่าวที่มีการเผยแพร่คลิปเจ้าหน้าที่รักษาความปลอดภัยสนามบินในประเทศไทยทําร้ายนักท่องเที่ยวจีน ตามที่ผู้จัดการออนไลน์รายงานข่าวผู้ใช้เวยป๋อ (Weibol สื่อสังคมออนไลน์ของจีน) ในชื่อบัญชี ชือไจ้ว่านโจว ได้โพสต์คลิปวิดีโอเป็นภาพเหตุการณ์ในสนามบินแห่งหนึ่งของประเทศไทย โดยระบุข้อความว่าเจ้าหน้าที่ตรวจคนเข้าเมืองไทยชกนักท่องเที่ยวจีน เนื่องจากไม่ให้ทิปเป็นค่าธรรมเนียมการทําวีซ่า ทําให้นักท่องเที่ยวคนดังกล่าวถูกปฏิเสธเข้าไทยและต้องเดินทางกลับเมืองกวางเจา ประเทศจีน ซึ่งจากการตรวจสอบเพิ่มเติมของทีมข่าวผู้จัดการออนไลน์พบว่า คลิปดังกล่าวมีการส่งต่อและมีผู้เข้าชมมากกว่า 5 หมื่นครั้ง โดยมีชาวจีนจํานวนมากให้ความเห็นว่าจะยกเลิกการเดินทางมาท่องเที่ยวยังประเทศไทย
ทอท. ขอเรียนชี้แจงว่า คลิปวีดีโอดังกล่าวเป็นภาพเหตุการณ์เมื่อวันที่ 27 กันยายน 2561 เวลาประมาณ 22.27 น.โดยท่าอากาศยานดอนเมือง (ทดม.) บริษัท ท่าอากาศยานไทย จํากัด (มหาชน) (ทอท.) ได้รับการประสานจากเจ้าหน้าที่ สายการบินไลอ้อนแอร์ ขอให้เจ้าหน้าที่ตระเวนระงับเหตุเข้าควบคุมพื้นที่บริเวณห้องพักรอผู้โดยสารส่งกลับ เนื่องจาก มี Mr.Mei Ji ผู้โดยสารชาวจีน เดินทางด้วยสายการบินไลอ้อนแอร์ เที่ยวบิน SL 117 จากเมืองจากาตาร์ ประเทศอินโดนิเซีย มายัง ทดม. ซึ่งถูกปฏิเสธการเข้าเมือง เพราะไม่แสดงเอกสารยืนยันการเข้าพักในประเทศไทย และแสดงพฤติกรรมไม่เหมาะสมต่อเจ้าหน้าที่ตํารวจตรวจคนเข้าเมือง รวมทั้งไม่ยินยอมในการเข้าห้องพักรอผู้โดยสาร เมื่อเจ้าหน้าที่ตระเวนระงับเหตุมาถึง และปฏิบัติหน้าที่ตามขั้นตอนการปฏิบัติ แต่กลับถูกผู้โดยสารขัดขวาง ก่อความวุ่นวาย และพยายามหลบหนีไปทาง Bus Gate อาคารผู้โดยสารขาออกระหว่างประเทศ เจ้าหน้าที่ตระเวนระงับเหตุ จึงได้เข้าระงับเหตุการณ์ แต่ได้มีการใช้กําลังเกินกว่าเหตุ ซึ่งการกระทําดังกล่าว ถือเป็นความผิดวินัยอย่างร้ายแรง มีโทษถึงขั้นไล่ออก ซึ่ง ทอท. ได้ดําเนินการแล้ว รวมทั้งได้พิจารณาย้ายผู้เกี่ยวข้องมาช่วยราชการที่สํานักงานใหญ่ และตั้งคณะกรรมการสอบสวนต่อไป
จากเหตุการณ์ดังกล่าว ทอท.รู้สึกเสียใจเป็นอย่างยิ่งต่อเหตุการณ์ที่เกิดขึ้น ซึ่งส่งผลกระทบต่อภาพลักษณ์ของประเทศไทย และยินดีบรรเทาผลกระทบที่เกิดขึ้นต่อนักท่องเที่ยวชาวจีน รวมทั้งจะทําหนังสือผ่านสถานทูตจีนเพื่อขอโทษผู้เสียหายต่อไป อย่างไรก็ตาม เจ้าหน้าที่ตรวจคนเข้าเมืองได้ให้สายการบินไลอ้อนแอร์ดําเนินการส่งตัว Mr.Mei Ji กลับด้วยเที่ยวบิน SL 038 เส้นทาง ทดม. – กวางโจว เรียบร้อยแล้วเมื่อวันที่ 28 กันยายน 2561 เวลา 00.45 น.
------------------------